MAKRO ดีเดย์ “โรดโชว์ออนไลน์” 3 ธ.ค.นี้ ก่อนลุยขาย “พีโอ” 2,270 ล้านหุ้น
MAKRO เตรียมจัดโรดโชว์ออนไลน์ 3 ธ.ค. ก่อนเสนอขายให้แก่นักลงทุนรายย่อย พร้อมเปิดให้ผู้ถือหุ้นเดิมตรวจสอบสิทธิจองซื้อหุ้น PO ตั้งแต่ 29 พ.ย.นี้
MAKRO เตรียมจัดโรดโชว์ออนไลน์ก่อนเสนอขายนักลงทุนรายย่อย ดีเดย์ 3 ธ.ค. ตรวจสอบสิทธิ์หุ้น PO เริ่ม 29 พ.ย.นี้
30 พ.ย. 2564

นางสุชาดา อิทธิจารุกุลประธานเจ้าหน้าที่บริหาร บริษัท สยามแม็คโคร จำกัด (มหาชน) หรือ MAKRO พร้อมด้วยผู้บริหารแม็คโคร กลุ่มโลตัสส์ และบริษัทหลักทรัพย์ บัวหลวง จำกัด (มหาชน) รวมถึงธนาคารไทยพาณิชย์ จำกัด (มหาชน) และบริษัทหลักทรัพย์ ไทยพาณิชย์ จำกัด ในฐานะที่ปรึกษาทางการเงินและผู้จัดการการจัดจำหน่ายและรับประกันการจำหน่าย เตรียมโรดโชว์เสนอขายหุ้น PO จำนวนไม่เกิน 2,270 ล้านหุ้น
อนึ่งเพื่อเสริมศักยภาพขยายธุรกิจค้าส่ง (B2B) ค้าปลีก (B2C) ทั้งในและต่างประเทศ ปรับโครงสร้างทางการเงิน ชำระเงินกู้จากสถาบันการเงินบางส่วน และเป็นเงินทุนหมุนเวียนในกิจการ แก่นักลงทุนรายย่อยเพื่อให้ข้อมูลยุทธศาสตร์ออมนิชาแนล (O2O) ผสานค้าส่ง (B2B) และ ค้าปลีก (B2C) สู่การเติบโตในระดับภูมิภาค ในวันที่ 3 ธันวาคมนี้ ตั้งแต่เวลา 15.30-17.00 น. สามารถรับชมการถ่ายทอดสดทางออนไลน์ผ่านช่องทาง Facebook live ของ แม็คโคร คู่คิดธุรกิจคุณ, Lotus’s – โลตัส, Bangkok Bank, SCB Thailand, True Money และ KTBST การเสนอขายหุ้นสามัญในครั้งนี้จะเสนอขายแก่ผู้จองซื้อรายย่อย
โดยสามารถจองซื้อผ่านตัวแทนจำหน่ายหุ้น (Selling Agents) 3 ราย ได้แก่ ทางแอปพลิเคชัน Bangkok Bank Mobile Banking แอปพลิเคชัน SCB Easy หรือจองซื้อที่สาขาทั่วประเทศของธนาคารกรุงเทพและธนาคารไทยพาณิชย์ และแอปพลิเคชัน TrueMoney Wallet โดยบริษัทหลักทรัพย์ เคทีบีเอสที โดยจะจัดสรรหุ้นด้วยวิธี Small Lot First หรือผู้จองซื้อที่จำนวนขั้นต่ำได้รับการจัดสรรก่อน ส่วนการเสนอขายหุ้นสามัญแก่ผู้ถือหุ้นเดิมของ MAKRO CPALL และ CPF สามารถจองซื้อผ่านตัวแทนรับจองซื้อหุ้น (Subscription Agents) 2 ราย ได้แก่ การจองซื้อทางแอปพลิเคชัน “Bangkok Bank Mobile Banking” และแอปพลิเคชัน “SCB Easy” หรือจองซื้อที่สาขาทั่วประเทศของธนาคารกรุงเทพและธนาคารไทยพาณิชย์
ทั้งนี้สามารถจองซื้อตามสิทธิที่ได้รับจัดสรร หรือเกินกว่าสิทธิที่ได้รับจัดสรร (ไม่กำหนดจำนวนสูงสุดของการจองซื้อหุ้นเกินกว่าสิทธิ) หรือน้อยกว่าสิทธิที่ได้รับจัดสรรก็ได้ การจัดสรรหุ้นจะจัดสรรโดยระบบของ SETTRADE จะจัดสรรหุ้นตามสิทธิที่ได้รับแก่ผู้ถือหุ้นสามัญเดิมของทั้ง 3 บริษัท ทุกรายที่จองซื้อในรอบแรก โดยสิทธิในการได้รับจัดสรรหุ้นสามัญเกินกว่าสิทธิของผู้ถือหุ้นเดิมแต่ละราย จะคำนวณจากการนำสิทธิของผู้ถือหุ้นเดิมของทั้ง 3 บริษัท ที่แสดงความจำนงจองซื้อเกินกว่าสิทธิที่ยังได้รับการจัดสรรไม่ครบในแต่ละรอบมารวมกัน และจะจัดสรรเพิ่มแก่ผู้จองซื้อเกินกว่าสิทธิของผู้ถือหุ้นเดิมจนกว่าหุ้นจะหมดหรือครบตามจำนวนที่มีผู้ถือหุ้นเดิมใช้สิทธิจองซื้อ
สำหรับผู้ถือหุ้นเดิมของ MAKRO CPALL และ CPF ที่มีสิทธิจองซื้อหุ้นสามัญ สามารถตรวจสอบสิทธิในการจองซื้อได้ที่ทาง www.settrade.com ตั้งแต่วันที่ 29 พฤศจิกายนนี้เป็นต้นไป การจัดสรรแก่ผู้จองซื้อรายย่อยและการจัดสรรหุ้นแก่ผู้ถือหุ้นเดิมที่มีสิทธิจองซื้อหุ้นสามัญ จะดำเนินการด้วยระบบคอมพิวเตอร์ของ SETTRADE ผู้ลงทุนสามารถสอบถามข้อมูลการจองซื้อเพิ่มเติมได้ที่ โทร 02-090-9191 (ทุกวันเวลา 09.00-18.00 น.) ใครที่กำลังมองโอกาสลงทุนหุ้นพื้นฐานแกร่ง ไม่ควรพลาดงานนี้อย่างยิ่ง